open-index/open-wikipedia-markdown huggingface dataset:
Hartsfyldo-Džaksono Atlantos tarptautinis oro uostas

**Hartsfyldo-Džaksono Atlantos tarptautinis oro uostas** (IATA – **ATL**, ICAO – **KATL**) – pagrindinis Atlantos oro uostas, esantis 11 km į pietus nuo miesto. Šis oro uostas yra didžiausias pagal aptarnautų keleivių skaičių pasaulyje nuo pat 1998 m. ir didžiausias pagal aptarnautų orlaivių skaičių nuo 2005 m. 2013 m. oro uostas aptarnavo 94 430 785 keleivius, o 2012 m. – 930 310 orlaivių. Dauguma šių skrydžių yra vykdomi JAV viduje, oro uostas keleivių naudojamas pasiekti pietrytinę šalies dalį. Oro uoste yra 207 vietiniai ir tarptautiniai vartai.

Savo pagrindines bazes šiame oro uoste įkūrusios AirTran Airways, Delta Air Lines ir Silver Airways aviakompanijos, o Southwest Airlines šį oro uostą laiko savo antrine baze.

Oro uoste yra ir sraigtasparnių nusileidimo aikštelė.

2013 m. šio oro uosto keleivių populiariausia vietinė kryptis buvo Tarptautinis Orlando oro uostas (1,2 mln. keleivių), o tarptautinė – Kankuno tarptautinis oro uostas Meksikoje (660 000 keleivių).

## Šaltiniai
Paprastasis sausmedis

**Paprastasis sausmedis** (*Lonicera xylosteum*) – sausmedinių (*Caprifoliaceae*) šeimos sausmedžių (*Lonicera*) genties krūmas.

## Paplitimas ir augavietės
Savaime auga Vidurio ir Šiaurės Europoje Vakarų Sibire. Lietuvoje dažnas.

Auga šlaituose, lapuotynuose, beveik visuose medynuose, išskyrus raistus ir sausus šilus. Mėgsta derlingus, karbonatingus, vidutinio drėgnumo dirvožemius, paunksmę.

## Biologija

Tai daugiametis, 1–3 m aukščio, šakotas krūmas. Ūgliai vagoti, plaukuoti arba pliki. Sena žievė pilka. Pumpurai rudi, plaukuoti, smailėjantys, priešiniai. Lapai plačiai elipsiški, pagrindai apskriti arba pleištiški, su koteliais, 3–6 cm ilgio ir 2–4 cm pločio, išsidėstę poromis vienas prieš kitą. Jaunų lapų abi pusės ir pakraščiai plaukuoti. Senų lapų apačia būna gausiai plaukuota, viršus – matinis, žalias, apaugęs retais plaukeliais, tamsesnis už apačią.

Gelsvai balti žiedai poromis išaugę lapų pažastyse, truputį pagrindais suaugę. Tarpusavyje suauga ir pažiedės. Žiedkočiai gauruoti, taurelės danteliai neryškūs. Vainiklapiai penki, suaugę. Vainikėlis iš pradžių baltas, vėliau gelsvas, dvilūpis, plaukuotas, 10–15 mm ilgio. Jo išorėje plaukeliai trumpi, viduje – ilgesni.Taurėlapiai penki, suaugę. Kuokeliai penki.

Žydi gegužės–birželio mėnesiais. Žydėjimas trunka apie 10 dienų. Vaisiai – tamsiai raudonos, blizgančios, daugiasėklės, sultingos uogos, laisvos arba kartais ties pamatu suaugusios, po dvi lapų pažastyse. Prinoksta rugpjūčio mėnesį. Krūmas dauginasi sėklomis ir kelminėmis atžalomis. Kryžminasi. Išvestos kelios formos.

## Ekologija
Žiedus apdulkina plėviasparniai, pavyzdžiui, kamanės. Sėklas platina gyvūnai.

## Savybės
Paprastasis sausmedis yra dekoratyvinis augalas. Mediena kieta ir graži, tinkama įvairiems smulkiems dirbiniams gaminti.

Visos krūmo dalys ir uogos nuodingos, ypač lapai. Uogose yra antocianų, flavonoidų, saponinų, ciano glikozidų, karčiojo gliukozido ksilosteino.

## Galerija

Lonicera-xylosteum-buds-2010-02-11.jpg|Pumpurai
Lonicera_xylosteum_-_feuille_sur_l’arbre.JPG|Lapai
Lonicera_xylosteum_W.jpg|Žiedai
Daniel_Fuchs.CC-BY-SA.Lonicera_xylosteum.jpg|Uogos


## Nuorodos
* Paprastojo sausmedžio mokslinis lotynų kalba pavadinimas ir sinonimai per theplantlist.org  (anglų k.)''
* Nature Gate (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 24 p.
* Enciklopedinė miško knyga, Gediminas Isokas, Vilnius, Mintis, 2001, 179 p. ISBN 5-417-00831-1
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 517–518 p.
Eleonore Schwarz

**Eleonore Schwarz** (g. 1936 m. Vienoje) – Austrijos dainininkė.

Septintajame-aštuntajame dešimtmečiuose buvo Vienos „Volksoper“ operos dainininkė.

1962 metais atstovavo Austrijai Eurovizijos dainų konkurse, kuris vyko Liuksemburge. Atlikusi operetę „Nur in der Wiener Luft“ (), atlikėja negavo jokių taškų ir su Belgijos, Ispanijos bei Olandijos atstovais liko paskutinėje vietoje. Daina buvo išleista singlo pavidalu ir sulaukė vidutinės sėkmės.

## Nuorodos

* Eleonore Schwarz IMDB svetainėje
* Daina ''Nur in der Wiener Luft''

|-
MG 18 TuF

**MG 18 TuF**, *Maschinengewehr 18 TuF* – 13,2 mm prieštankinis ir zenitinis kulkosvaidis, kulkosvaidžio MG 08 variantas. Tai buvo didelis kulkosvaidis, kurį aptarnaudavo 2-6 karių komanda. Jis buvo pernelyg didelis, kad tilptų apkasuose, tad jų pozicijos būdavo už apkasų linijos.
Naudojo šovinius *[[13,2×92 mm TuF]]*.

## Aprašas
Kulkosvaidis buvo su ratiniu lafetu. Šarvamušėmis kulkomis iki 500 m nuotolio pramušdavo visų tuo meto šarvuotųjų mašinų šarvus. Iki 100 m nuotolio pramušdavo iki 22 mm storio plieno lakštus. Svėrė 133,7 kg. *13,2×92 mm TuF* šoviniai buvo sukonstruoti „Polte“ šovinių gamykloje Magdeburge.

## Istorija
MG-18 TuF buvo skirtas kovai su britų tankais. Sprendimas sukurti tokį kulkosvaidį buvo priimtas 1917 m., kai britų tankų keliama grėsmė buvo pripažinta labai rimta. 

Kulkosvaidis neturėjo vieno gamintojo, todėl serijinės gamybos organizavimas buvo apsunkintas. Kulkosvaidžių dalis gamino keli subrangovai. Buvo numatyta, kad kulkosvaidžius surinkinės kompanija „Machinenfabrik Augsburg-Nurnberg AG“. Šių kulkosvaidžių buvo pagaminta nedaug vienetų, ir projektą uždarė. 1918 m. rugpjūčio 13 d. buvo priimtas į Vokietijos imperijos kariuomenės ginkluotę kaip *MG.18*.

Pralaimėjimas Pirmajame Pasauliniame kare sutrukdė organizuoti šių kulkosvaidžių gamybą. 1919 m. vietoj suplanuotų 4000 šių kulkosvaidžių buvo pagaminta tik 50. Didelė kulkosvaidžio MG-18 kaina ir griozdiškumas sutrukdė tolesnį stambaus kalibro kulkosvaidžių tobulinimą. Vokiečiai nutarė, kad ateityje prieštankines funkcijas atliks mažo kalibro artilerija. Dėl šios priežasties Antrojo pasaulinio karo metais vermachtas taip ir neturėjo pėstininkų stambaus kalibro kulkosvaidžių.

## Nuorodos
Daugiametė klėstenė

**Daugiametė klėstenė** (*Scleranthus perennis*) – gvazdikinių (*Caryophyllaceae*) šeimos klėstenių (*Scleranthus*) genties augalas. Savaime paplitęs Mažojoje Azijoje, Europoje, taip pat ir Lietuvoje.

## Ekologija

Auga smėlynuose, kopose, sausuose šlaituose ir miškuose, pamiškėse, pakelėse. Mėgsta nederlingus, rūgščius smėlio ir žvyro dirvožemius. Dažniausiai auga kartu su aitriuoju šiloku (*Sedum acre*), smiltyniniu šepetuku (*Corynephorus canescens*).

Augalas yra pagrindinis lenkinio košenilio (*Porphyrophora polonica*), kurio lervos
parazituoja šaknis, šeimininkas.

## Biologija
Tai daugiametis, 5-15 cm aukščio, pilkai žalias puskrūmis. Stiebas išsikerojęs nuo pat sumedėjusio pagrindo, jo apatinė dalis kartais raudona, ant jos matomos nudžiūvusių lapų liekanos. Lapai yliški, priešiniai, jų pamatinės dalys suaugusios, pažastyse išauga trumpos, lapuotos šakelės.

Žiedynai gana tankūs, dvistypiai. Žiedai susitelkę į kamuolėlius, smulkūs, 3,5-4,5 pločio, bekočiai, žalsvi, penkianariai. Pažiedės ilgesnės už žiedus. Vainikėlio nėra. Taurėlapiai buki, su plačiais baltais plėveliniais pakraščiais, kurie vaisiams išaugus susiglaudžia. Kuokelių paprastai dešimt, jų ilgis maždaug toks pat, kaip taurelės.

Pražysta gegužės pabaigoje, žydi ištisą vasarą. Vaisius – vienasėklis, neatsidarantis, 3-4 mm ilgio, apgaubtas sukietėjusios taurelės riešutėlis.


Scleranthus_perennis_cropped.JPG|Žiedai
Scleranthus_perennis_IP0706008.JPG|
Scleranthus_perennis_Herbar.jpg|Herbariumas


## Nuorodos
* Daugiametės klėstenės mokslinis lotynų kalba pavadinimas ir sinonimai per theplantlist.org (anglų k.)''
* Daugiametės klėstenės porūšiai, varietetai ir formos per tropicos.org (anglų k.)
* Scleranthus perennis – Nature Gate (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 284 p.
Ansi (reikšmės)

**Ansi** gali reikšti:
* Šiuos vietovardžius:
** Ansi () – Prancūzijos miestas;
** Ansi (Estija) () – Estijos kaimas;
** Ansi (Fudzianas) () – Kinijos miestas ir prefektūra Fudziano provincijoje;
** Ansi (Liaoningas) () – istorinis Kogurio valstybės miestas dab. Kinijos Liaoningo provincijoje;
** Ansi (Gansu) () – istorinis miestas dab. Kinijos Gansu provincijoje;
** Seniau Ansi () buvo vadinamas Kinijos Guadžou miestas. Dabartinė Guadžou prefektūra buvo vadinama Ansi prefektūra;
** Istoriniuose Kinijos šaltiniuose Ansi () buvo vadinama Partų imperija;
* Ansi protektoratas – Kinijos Tangų imperijos administracinis vienetas 640–790 m.
* Šiuos asmenvardžius:
** Asvadas Ansi – arabų pranašas;
** Ansi Agolis – albanų futbolininkas;
** Ansi Nika – albanų futbolininkas;
Ansi protektoratas

**Ansi generalinis protektoratas** ( – „Sutramdytų vakarų generalinis protektoratas“) – Tangų dinastijos Kinijos administracinis vienetas, buvęs dabartiniame Sindziange. Tai buvo vienas iš nedaugelio Tangų Kinijos generalinių protektoratų.

## Raida
60 m. pr. m. e.-107 m. teritorija buvo valdoma kaip Kinijos kolonija Vakarų teritorijų protektoratas. Vėliau regionas buvo nepriklausomas nuo Kinijos, čia viešpatavo įvairios tiurkų valstybės. Iki Tangų užkariavimo svarbiausios čia buvo Karachodžų karalystė Turfano įduboje ir Tiurkų kaganato kontroliuojami prekybiniai miestai-valstybės Tarimo baseine.

640 m. Kinijos imperatorius Taidzongas surengė karinę kampaniją į šį tolimą vakarų regioną, norėdamas susigrąžinti Kinijos politinę įtaką ir kartu Šilko kelio kontrolę. Tais metais buvo užimta Karachodžų karalystė, o pavergti kiti svarbūs prekybiniai miestai, tokie kaip Karašachras, Kučia, Chotanas. Įkūrus protektoratą, jo sostine tapo Kučia. Keturiuose svarbiausiuose protektorato miestuose buvo dislokuotos imperijos karinės pajėgos.

Savotišką statusą šiam administraciniam vienetui suteikė krašto neramumas. Teritorijose įtaką norėjo susigrąžinti tiurkai (valdė jį 651–657), į jį pretenzijas reiškė Tibeto imperija, kurios armijos puldinėjo protektoratą nuo 662 m. Tibetas valdė regioną 67–692. Kinija turėjo nuolat kreipti dėmesį į šalies neramumą, čia laikyti savo karius.

VIII a. Tangai didžiumą laiko išlaikė kontrolę regione, nors susisiekimas su juo buvo labai sunkus, kadangi Tibetas valdė Hesi koridorių. Teritorijų galutinai atsisakyta 791 m., kuomet Kinijoje įvykęs sukilimas pareikalavo atitraukti karines pajėgas į imperijos centrą ir palikti įtvirtintas tvirtoves. Kontrolę buvusiame protektorate perėmė Tibetas.

## Administracinis suskirstymas

Protektoratą sudarė 4 administraciniai vienetai džen ():
# Kučia
# Hotanas
# Kašgaras
# Karašachras
Oberndorfas prie Nekaro

**Oberndorfas prie Nekaro** () – miestas Rotveilio rajone (Badenas-Viurtembergas, Vokietija), ant Nekaro upės kranto, 15 km į šiaurę nuo Rotveilio miesto. Tai vienas iš stambių senųjų ir dabartinių Vokietijos ginklų pramonės centrų.

## Geografija
Oberndorfas yra Nekaro upės slėnyje, tarp Švarcvaldo kalnų masyvo ir Švabijos Alpių. 
Netoliese praeina automagistralė A 81, posūkis į Oberndorfą yra pusiaukelėje tarp Štutgarto ir Konstanco. Per Oberndorfą eina geležinkelio linija Štutgartas-Ciurichas-Milanas.

### Apylinkės
Oberndorfą prie Nekaro sudaro pats Oberndorfas ir jį supantys kaimai *Altoberndorf*, *Aistaig*, *Boll*, *Bochingen*, *Beffendorf* ir *Hochmössingen*. 
Šie anksčiau nepriklausomi kaimai Oberndorfo dalimis tapo 8-to dešimtmečio vykusios Badeno-Viurtembergo kaimų ir miestelių reformos metu. 

## Kultūra ir vaizdai
Oberndorfo apylinkėse verti pamatyti yra puikūs Švarcvaldo ir vokiškų kaimų kraštovaizdžiai. Pačiame mieste kasmet vyksta turistus traukiantys karnavalai. 

## Kompanijos
Oberndorfe yra keleto žinomų kompanijų būstinės:
* Bippus
* Heckler & Koch
* Mafell
* Mauser
* Schwarzwälder Bote
* Feinwerkbau - Westinger & Altenburger

Miestą garsina ginklų gamykla, įkurta 1811 m.. 1872 m. buvo organizuota kompanija „Mauser“ (). „Mauser“ gamykla buvo sąjungininkų aviacijos subombarduota 1945 m. 1949 m. „Mauser“ kompanijos inžinieriai įkūrė kompaniją  „Heckler & Koch“ ().

## Nuorodos
Erlangeno programa

**Erlangeno programa** – Felikso Kleino tyrimų programa, pristatyta 1872 metais Erlangeno universitete prieš užimant jam profesoriaus pareigas. Kleinas pasiūlė geometrijų klasifikavimo būdą remiantis projektyvine geometrija ir grupių teorija. Šios geometrijos vadinamos *klasikinėmis Kleino geometrijomis*. Iš esmės tai buvo antroji algebrizacijos revoliucija geometrijoje (pirmąją pradėjo Dekartas, įvedęs koordinačių metodus). Algebrinių metodų pritaikymas leido suprasti gilesnius geometrijos ir algebros sąryšius, suteikė naują impulsą topologijos vystymuisi.

Tuo metu jau atsirado daug naujų geometrijos sričių – euklidinė, sferinė, hiperbolinė, projektyvinė, afininė, Rymano, kompleksinė geometrijos. Buvo nebeaišku, koks jų tarpusavio sąryšis ir hierarchija.

Kleinas čia pateikė kelis esminius pasiūlymus. Pirmiausia, projektyvinė geometrija tapo pagrindu kitų geometrijų analizei. Taip euklidinė geometrija savo kertinėmis prielaidomis yra griežtesnė nei afininė geometrija, o afininė geometrija griežtesnė nei projektyvinė geometrija.
Kleinas pasiūlė, kad simetrijos idėja geometrijoje galėtų būti aprašoma grupių teorija – tai buvo naudingas geometrijos žinių klasifikavimo proveržis.
Kleinas taip pat suformulavo idėją, kad kiekviena geometrijos sritis turi savo sąvokas. Pavyzdžiui, projektyvinė geometrija kalba apie kūginius pjūvius, bet ne apie apskritimus ir kampus, kadangi tos sąvokos nėra invariantinės projektyvinių transformacijų atžvilgiu.

Reikia paminėti, kad po pirmosios algebrizacijos revoliucijos analizinėje geometrijoje buvo vienas nepatogumas – reikėjo atskirai pagrįsti gaunamų išvadų nepriklausomumą nuo pasirinktos įrodymams koordinačių sistemos. Taip, pavyzdžiui, žinoma, kad trikampio pusiaukraštinės (medianos) susikerta viename taške. Afininėje geometrijoje mediana yra afininis invariantas, kadangi bet kokį trikampį afinine transformacija galima pervesti į lygiakraštį trikampį. Kleino pasiūlyta metodika parodė, kad tokie invariantai nuo koordinačių sistemos automatiškai nepriklauso.

## Šaltiniai
Romas Rainys

**Romas Rainys** (g. 1965 m. spalio 12 d.) – Lietuvos gitaristas, dirbęs su „Foje“, „Katedra“, „Rojaus tūzai“ ir su kitomis muzikinėmis grupėmis.

## Biografija
Rainys pradėjo muzikuoti 1985 m. roko grupėje „Foje“. Iš pradžių, Rainiui teko groti bosine gitara, bet prisijungus Dariui Burokui, jam atiteko solinės gitaros pareigos. „Foje“ veiklai sustojus 1988 m., Rainys persikėlė į sunkiojo roko grupę „Katedrą“. 1990 m. su grupės dainininku Povilu Meškėla paliko „Katedrą“ ir įkūrė naują grupę – „Rojaus tūzai“. Pastarąją grupę paliko 1996–1998 metais.

Rainys taip pat padėjo solo muzikantams kaip Gytis Paškevičius, Ovidijus Vyšniauskas ir Andrius Mamontovas įrašinėti albumus.

2005–2007 m. talkino Jurgos Šeduikytei. 2007 m. kovo 11-ąją dieną surengė pirmąjį solinį koncertą Kaune. Nuo 2011 m. Rainys groja „Merlin“ grupėje.

## Šaltiniai
Roger Pontare

**Roger Pontare** (g. 1951 m. spalio 17 d. Slagnäs, Arjeplogo savivaldybėje, Švedijoje) – švedų atlikėjas. Šiuo metu jis gyvena Vingokere, Siodermanlande.

Du kartus atstovavo Švedijai Eurovizijos dainų konkurse – 1994 metais (su Marie Bergman) su „Stjärnorna“ ir 2000 metais su „When Spirits Are Calling My Name“.

Roger turi du sūnus Viktor ir Vincent Pontare.

## Diskografija

### Albumai
* 1995: *Sinatrafied*
* 1995: *Julens sånger*
* 1999: *Som av Is*
* 2000: *När vindarna viskar mitt namn*
* 2000: *When Spirits Are Calling My Name*
* 2000: *I vargens spår*
* 2002: *Den stora friheten*
* 2006: *Från Stjärnorna till Silverland*
* 2011: *Mitt vinterland*

### Singlai
* 1988: *Christmastime is Here Again*
* 1990: *Silverbarn*
* 1994: *Stjärnorna* (su Marie Bergman)
* 1999: *Som av Is*
* 1999: *Cold as Ice*
* 2000: *När vindarna viskar mitt namn
* 2000: *When Spirits Are Calling My Name*
* 2006: *Silverland*

== Nuorodos ==

* [http://www.imdb.com/name/nm0690572/ Roger Pontare] svetainėje *Internet Movie Database''

|-
Trinkulis

**Trinkulis** – upelis Vilniaus rajone; Bezdonės dešinysis intakas. Prasideda Arvyduose, išteka iš žuvininkystės tvenkinių, prateka per Trinkulio ežerą, Bezdonamiškių kaimą, po geležinkelio Vilnius-Turmantas pylimu. Toliau Nemenčinės miškais teka į šiaurės vakarus giliu slėniu. Įteka į Bezdonę 0,7 km nuo jos žiočių, 0,5 km į pietus nuo Gamernės.

Upėvardis *Trinkulis* kildinamas nuo *trinkti* („plauti galvą“) arba *trinkėti* („bildėti, dundėti“).

## Šaltiniai
Damageplan

**„Damageplan“** – amerikiečių metalo grupė, susikūrusi 2003 metais Dalase, Jungtinėse Valstijose. Grupė iširo 2004 m. Pirmasis grupės pavadinimas buvo **New Found Power**.

## Grupės sudėtis

;Buvę nariai
* Patrick Lachman – vokalistas (2003–2004)
* Dimebag Darrell – gitaristas (2003–2004)
* Shawn Matthews – bosistas  (2003)
* Bob Kakaha – bosistas (2003–2004)
* Vinnie Paul – būgnininkas  (2003–2004)

## Diskografija

**Studijiniai albumai**

* *[[New Found Power (Damageplan albumas)|New Found Power]]* (2004) (Elektra Records)

## Nuorodos

* Oficiali svetainė 
* Damageplan last.fm svetainėje
* Damageplan Discogs svetainėje
Verkė

**Verkė** – nedidelis upelis Lietuvoje, Vilniuje, Verkiuose; Neries dešinysis intakas. Prasideda Verkių miške, į rytus nuo Santariškių. Sruvena į pietus miškingomis vietomis, prateka kelis tvenkinėlius, giliu slėniu leidžiasi link Neries. Į šią įteka Verkių rūmų papėdėje.

Aukščiau Verkės upelio žiočių kažkada būta dviejų užtvankų. Iki šių dienų yra išlikęs vandens kėlimo stoties pastatas su senuoju mediniu vandens ratu. Prie pat žiočių yra vandens malūnas, kurį suprojektavo žymus architektas Laurynas Gucevičius. Greta upelio įrengti pažintiniai takai, jis visas patenka į Verkių regioninį parką.

Verkė turi intaką iš Jeruzalės ežero.

## Šaltiniai
Žirmūnų ąžuolas

**Žirmūnų ąžuolas** – išskirtinis ąžuolas, augantis Vilniuje, Žirmūnų pakraštyje, šalia Neries upės kranto, prie Neries pėsčiųjų gatvės, netoli Verkių regioninio parko.

Medis – paprastasis ąžuolas. Jo aukštis 30 m, kamieno apimtis 4,70 m, amžius – 150–200 metų.

## Šaltiniai
2014–2015 m. UEFA čempionų lyga

**2014–2015 m. UEFA čempionų lyga** – 23-asis UEFA čempionų lygos turnyras (60-asis skaičiuojant nuo UEFA čempionų taurės). Jis prasidėjo 2014 m. liepos 1 d. ir baigėsi 2015 m. birželio 6 d. finalo rungtynėmis Berlyno olimpiniame stadione. Turnyre dalyvavo 77 komandos. 5 kartą čempionais tapo Barcelona futbolininkai, 3-1 nugalėję Juventus.

## Pirmasis atrankos etapas

|}

## Antrasis atrankos etapas

|}

## Trečiasis atrankos etapas

|-
!colspan=6|Čempionų kovos

|-
!colspan=6|Lygos kovos

|}

## Ketvirtasis atrankos etapas

|-
!colspan=6|Čempionų kovos

|-
!colspan=6|Lygos kovos

|}

## Grupių varžybos

### A grupė

----

----

----

----

----

### B grupė

----

----

----

----

----

;Pastabos
* Ludogorets Razgrad savo namų rungtynes žaidė Sofijoje, Vasil Levski nacionaliniame stadione.

### C grupė

----

----

----

----

----

### D grupė

----

----

----

----

----

### E grupė

----

----

----

----

----

;Pastaba
* CSKA rungtynes su Bayern žaidė tuščiame stadione dėl nuobaudų iš UEFA.
* CSKA savo namų rungtynes su Manchester City ir ROma žaidė tuščiame stadione dėl nuobaudų iš UEFA už sirgalių išpuolius rungtynėse Romoje 2014 rugsėjo 17 d.

### F grupė

----

----

----

----

----

### G grupė

----

----

----

----

----

### H grupė

----

----

----

----

----

;Pastaba
* Shakhtar Donetsk savo namų rungtynes dėl karinių neramumų Donecke žaidė Arena Lviv, Lvove.

## Aštuntfinalis
Aštuntfinalio burtai buvo ištraukti 2014 m. gruodžio 15 d.

|}

## Ketvirtfinalis
Ketvirtfinalio burtai buvo ištraukti 2015 m. kovo 20 d.

|}

## Pusfinalis
Pusfinalio burtai buvo ištraukti 2015 m. balandžio 24 d.

|}

### Pirmasis ratas

----


### Antrasis ratas

----


## Finalas



## Rezultatyviausi žaidėjai

Statistika tik iš pagrindinio turnyro.

* Šaltinis

## Išnašos

## Nuorodos
* UEFA informacija
* RSSSF duomenys
Fontana (Malta)

**Fontana** () – kaimas Goco saloje, Maltoje. 1 011 gyventojų (2011 m. duomenys). Ribojasi su Kercemu, Munšaru, Viktorijos ir Šeukidžos savivaldybėmis. Fontana atsirado kaip Viktorijos priemiestis. Žodis *Fontana* yra itališkas, reiškiantis 'pavasarį'.

## Fontanos Švenčiausiosios Jėzaus Širdies katalikų bažnyčia

Kertinis bažnyčios akmuo buvo padėtas 1893 m. sausio 29 d. Pašventinta lygiai po dvylikos metų, 1905 m. sausio 29 d. Fontanos parapija buvo įkurta 1911 m. kovo 27 d. vyskupo Giovanni Maria Camilleri. Šventė kaime švenčiama kiekvienais metais, antrą arba trečią birželio savaitę.

## Nuorodos
* Turizmo svetainė
2014 m. Bahreino Grand Prix

**2014 m. Bahreino Grand Prix** – trečiosios 2014 m. Formulės 1 sezono lenktynės. Jos vyko balandžio 4-6 dienomis. Tai buvo 10-tasis Bahreino GP ir 900-osios Formulės 1 lenktynės.

## Kvalifikacija

;Pastabos:
*  – Daniel Ricciardo gavo 10 pozicijų naudą už nesaugų išvažiavimą iš techninio aptarnavimo zonos Malaizijos Grand Prix metu.
*  – Adrian Sutil gavo 5 starto pozicijų baudą už trukdymą varžovui kvalifikacijoje.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Breaking Point

**Breaking Point** buvo amerikiečių roko grupė, susikūrusi 1999 metais Memfyje, Jungtinėse Valstijose. Grupė iširo 2007 metais. Pirmasis grupės pavadinimas buvo **Broken**.

## Grupės sudėtis

;Buvę nariai
* Brett Erickson – vokalistas (1999–2007)
* Justin Rimer – gitaristas (1999–2007)
* Greg Edmondson – bosistas (1999–2007)
* Jody Abbott – būgnininkas (1999–2003)
* Aaron Dauner – būgnininkas (2004–2007)

## Diskografija

**Studijiniai albumai**

* *[[Coming of Age]]* (2001) (Wind-Up Records)
* *[[Beautiful Disorder]]* (2005) (Wind-Up Records)

## Nuorodos

* Oficiali svetainė
* Breaking Point last.fm svetainėje
* Breaking Point Discogs svetainėje
Kopūstėlių akmuo

**Kopūstėlių akmuo** – geologinis gamtos paminklas, stūksantis Ukmergės rajone, Žemaitkiemio seniūnijoje, šalia Kopūstėlių kaimo. Savivaldybės saugomas gamtos paveldo objektas. 1989 m. akmuo paskelbtas vietinės reikšmės gamtos paminklu, 2010 m. įtrauktas į Saugomų teritorijų kadastrą (registro Nr.0310100010146).

Pasiekiamas iš kelio , ties tiltu per Šventosios upę, jos kairiajame krante pasukus į žvyrkelį mišku pietų kryptimi (į Ukmergės pusę). Akmuo guli miške apie 50 m nuo kelio, neprivažiavus apie 200 m posūkio, vedančio į Kopūstėlius, įsikūrusius įkalnėje.

Riedulys sovietmečiu buvo melioratorių iškastas gretimame lauke ir nuvilktas į pamiškę. Šiuo metu dirbamo lauko nelikę, bujoja miško jaunuolynas. Prie akmens pastatyta medinė nuoroda su įskaitoma informacija apie jo duomenis. Šalia guli keli kiti mažesni akmenys. Riedulys netaisyklingos formos, beveik visu ūgiu iškilęs virš miško paklotės.

Riedulio duomenys:
* Aukštis: 2 m
* Ilgis: 3,2 m
* Plotis: 2,5 m


Kopūstėlių akmuo.JPG|Kopūstėlių akmuo
Kopūstėlių akmuo, iš arti.JPG|Akmens paviršius


## Šaltiniai
Salakotas

**Salakotas** – Filipinams būdinga plačiabrylė skrybėlė. Salakotai dažniausiai gaminami iš rotangų ar nendrių. Tai tradicinė azijinė skrybėlė, tokia pat būdinga Pietryčių Azijai kaip ir kūginė azijinė skrybėlė.

## Istorija
Senovinė tradicija mini, kad pirmieji į Filipinus atsikėlę malajai išmainė Panajaus salos slėnius ir lygumas iš vietinių aėtų už auksinį salakotą ir labai ilgą perlų vėrinį *manangyad*, kuris liesdavo žemę, kai juo pasipuošdavo aėtų vado žmona. 

Paprotys puošti salakotus Filipinuose atsirado ispanų valdymo laikais. Salakotai buvo tradicinė valstiečių skrybėlė, tačiau juos dėvėdavo ir turtingi krikščionys filipiniečiai  bei metisai, ypač kilmingųjų, vadintų *[[principalía]]*, atstovai. Jų salakotai būdavo puošiami iškalinėtu sidabru, kartais sidabro monetomis ir pakabukais, karodavusiais nuo skrybėlės kraštų. 
To meto atvaizduose daug kolonijinių valdininkų (*gobernadorcillos* ir *cabezas de barangay*) būdavo vaizduojami su puošniais salakotais. Gana dažnai šių sluoksnių atstovai nešiodavo salakotus iš vėžlių šarvų ir brangiųjų metalų.

## Kultūrinė reikšmė
Salakotas yra įprastinis Filipinų tapatybės simbolis. Su salakotu paprastai vaizduojamas filipiniečių nacionalinė personifikacija Chuanas dela Kruzas (*Juan dela Cruz*).

## Nuorodos
Vilniaus elektros skaitiklių gamykla

**Vilniaus elektros matavimo technikos gamykla** VEMTG (Skaiteks) – elektros prietaisų (daugiausia skaitiklių) gamykla, veikusi Vilniuje 1948–2009 m.

## Istorija
Gamykla įkurta amatų mokyklos vietoje. Seniau šioje vietoje buvo Lipskio alaus ir spirito gamykla, tarpukariu – technikos gimnazija. Gamykla savo darbą pradėjo 1948 m. spalio 14 d. Pagrindinė produkcija – buitiniai elektros skaitikliai, eksportuoti į 50 šalių. 1964 m. gamykloje pradėta gaminti klavišinė skaičiavimo mašina „Vilnius“, 1966 m. gamykloje suprojektuota elektroninė skaičiavimo mašina „Rasa“ (gaminama nuo 1968 m.). 1973 m. pradėta gaminti trečios kartos elektroninė skaičiavimo mašina „Iskra 1122“ su mikrointegralinėmis schemomis, skaičiavimo rezultatus išvedanti į elektroninį vamzdį, bei informacinė-kontrolinė sistema pramoninei elektros energijos apskaitai ir valdymui. Be skaitiklių ir skaičiavimo mašinų gamykloje buvo gaminami virtuvės rinkiniai, šviestuvai ir automobiliniai posūkių signalizatoriai.

1995 m. pradėta įmonės privatizacija, pasibaigusi 2001 m. 2002 m. įmonė reorganizuota į bendrovę „Vilskaitas“, kuri bankrutavo 2009 m. 2012 m. Vilniaus miesto savivaldybės taryba patvirtino projekto, pagal kurį buvusioje gamyklos teritorijoje bus pastatytas gyvenamųjų namų kvartalas, nuostatas.

Gamyklos darbuotojų patogumui 1962 m. buvo atidarytas 8 troleibusų maršrutas Černiachovskio aikštė (dabar – Vilniaus ir Tilto gatvių sankryža) – Vilniaus elektros skaitiklių gamykla. 2000 m. linija tarp Katedros aikštės ir gamyklos likviduota.

## Šaltiniai
Tony Wegas

**Tony Wegas** (tikrasis vardas *Anton Hans Sarközi*; g. 1965 m. gegužės 3 d.) – Austrijos dainininkas ir televizijos aktorius.

Wegas dalyvavo „Ein Lied für Rom“, Austrijos atrankoje į 1991 m. Euroviziją su daina „Wunder dieser Welt“. Daina tais metais užėmė antrą vietą, bet Wegas buvo pakviestas atstovauti Austrijai 1992 metais. Malmės mieste vykusioje 1992 m. „Eurovizijos“ dainų konkurse atliko dainą „Zusammen geh’n“ ir nepaisant to, kad tais metais valstybė buvo laikoma viena iš favoričių, galinčių laimėti „Euroviziją“, tačiau gauti 63 taškai leido užimti tik dešimtą vietą. Austrijos transliuotojas jį išrinko dar vieneriems metams dalyvauti tame pačiame konkurse. Jame su daina „Maria Magdalena“ liko keturioliktas.

Vėlesniais metais Tony turėjo didelių problemų su alkoholiu ir narkotikais. 2000 m. parašė knygą apie savo priklausomybę.

## Diskografija
* 1990 – *Copa Cagrana / Conga Cagrana*
* 1992 – *Zusammen geh’n*
* 1994 – *Feuerwerk*
* 1995 – *…für Dich*
* 2004 – *The Very Best Of*

## Nuorodos

* Oficiali svetainė 
* Tony Wegas IMDB svetainėje

|-
Waterloo & Robinson

**„Waterloo & Robinson“** – Austrijos duetas, kurį sudaro Johann Kreuzmayr („Waterloo“) ir Josef Krassnitzer („Robinson“).

Duetas yra labiausiai žinomas dėl dalyvavimo 1976 m. „Eurovizijos“ dainų konkurse. Hagoje (Nyderlandai) vykusioje „Eurovizijoje“ grupė atliko dainą „My Little World“ (), surinko 80 taškų ir tarp 18 konkurse dalyvavusių valstybių užėmė 5 vietą. Tai buvo pirmas kartas, kai šalies atstovai dainavo tik anglų kalba.

2004 m. duetas užėmė antrą vietą Austrijos atrankoje į 2004 m. „Eurovizijos“ konkursą.

## Diskografija

### Albumai

* 1974 – Sing my song
* 1975 – Please love me
* 1975 – Unsere Lieder
* 1976 – Songs
* 1976 – Clap your hands
* 1976 – The best of Waterloo & Robinson 1971–1976 (Double-LP)
* 1977 – Hollywood – The best of Waterloo & Robinson (tik Vokietijoje)
* 1977 – Successen (tik Olandijoje)
* 1977 – Beautiful time
* 1977 – The Original
* 1977 – Weihnachten mit Waterloo & Robinson
* 1978 – Wild, wild land
* 1980 – Brand new start
* 1980 – Ich denke oft an…
* 1981 – Spiegelbilder
* 1982 – Unsere schönsten Lieder
* 1982 – Ihre 16 größten Erfolge
* 1988 – Poptakes
* 1992 – Weihnachten mit Waterloo & Robinson
* 1994 – Powertime
* 1995 – Private Collection
* 1998 – Master Series
* 1999 – Hollywood 2000
* 2002 – Marianne

### Singlai

* 1971 – Du kannst sehen
* 1972 – Sag´ woher wehst du Wind
* 1972 – Lili´s Haus
* 1973 – Mamy & Dad
* 1973 – Sailor
* 1973 – Waterloo & Robinson Song
* 1974 – Baby Blue
* 1974 – Hollywood
* 1974 – Das war Hollywood von gestern
* 1974 – Midnight movie (tik Jungtinėje Karalystėje)
* 1975 – Old times again
* 1975 – Straßen der Nacht
* 1975 – Walk away
* 1975 – Geh zu ihr
* 1976 – My little world
* 1976 – Meine kleine Welt
* 1976 – Danke schön!
* 1976 – Sunday 16
* 1976 – My, my, my
* 1976 – Du bist frei
* 1977 – Hide away
* 1977 – Stille Nacht
* 1977 – Cadillac Cafe
* 1978 – Unser kleines Team
* 1978 – Im Garten Eden
* 1978 – Himmel, Donner, Arm und Zwirn
* 1978 – Chocolata
* 1978 – Bye, bye, bye little butterfly
* 1979 – Do you remember Marianne
* 1979 – Ich denk´ noch oft an Marianne
* 1979 – Sally, they´re selling the army
* 1980 – Du, die verkaufen die Army
* 1980 – Eleonora
* 1981 – Frühstück in Berlin
* 1992 – Barcelona
* 1996 – Crema
* 1997 – Write on
* 1998 – Willkommen Österreich
* 2000 – 2gether we r strong (Waterloo & Robinson feat. Panah)
* 2000 – In der schönen Weihnachtszeit (Waterloo & Robinson & Kindergarten Walding)
* 2002 – Na Naa. Nanana Live is life
* 2003 – Marilyn
* 2004 – You can change the world

## Nuorodos

* waterloo.at

|-
Aidynkiolis

**Aidynkiolis** (, ) – išdžiuvusio ežero duburys Turfano įdubos dugne (Kinija, Sindziangas). Būdamas 154 m žemiau jūros lygio jis yra žemiausia Kinijos vieta, taip pat ketvirta žemiausia pasaulio sausumos vieta (po Negyvosios jūros, Tiberiados ežero ir Asalio ežero). Ežeras druskingas.

Senovėje ežeras buvo žinomas kaip juéluòwǎn (觉洛浣), o uigūriškas pavadinimas Aidynkiolis reiškia 'Mėnulio ežeras', kadangi druskingi krantai priminė Mėnulio spindesį. Ežeras yra pietinėje Turfano įdubos dalyje, 35 km nuo Turfano miesto. Iš rytų į vakarus ežero dubuo nutįsęs 40 km, iš šiaurės į pietus 8 km, užima 200 km² plotą. Ežeras susidarė prieš 249 mln. metų, pradėjus kilti Himalajams.

XX a. viduryje Aidynkiolis žiemomis dar užsipildydavo gėlu vandeniu, atitekėdavusiu požeminiais ir ledynų tirpsmo vandenims, o vasaromis nusekdavo dėl garuojamumo ir naudojimo drėkinimui. Tačiau dėl klimato pokyčių ir padidėjusio vandens naudojimo ežeras sparčiai seko, 1958 m. jis teužėmė 22 km² plotą, o gylis siekė 0,8 m. 2000 m. vandens būta tik pietvakariniame pakraštyje, kitur plytėjo druskingo purvo sluoksnis.

Dabar kasama Aidynkolyje susidaranti druska. Vasarą čia galima stebėti miražus.

## Šaltiniai
Velmo

**Velmo** () – upė Rusijoje, Krasnojarsko krašte; Akmenuotosios Tunguskos kairysis intakas (Jenisiejaus baseinas). Prasideda Vidurio Sibiro plokščiakalnyje, juo teka šiaurės vakarų kryptimi. Įteka į Tunguską 504 km nuo jos žiočių.

Didžiausias intakas – Teja (kairysis).

Upė maitinasi daugiausia sniego tirpsmo vandenimis. Užšąla spalį ar lapkritį, atitirpsta balandį ar gegužę. Velmo baseine yra ~300 ežerų. Upė laivuojama nuo Tejos žiočių (194 km ruože).

## Šaltiniai
Borohoro kalnai

**Borohoro kalnai** () – kalnagūbris vakarinėje Kinijos Liaudies Respublikoje (Sindziange), bei nedidelis pakraštys Kazachstane; priklauso Tianšanio kalnų sistemai. Skiria Ilio ir Džiungarijos (Ebi Nuro) baseinus. Vakaruose jungiasi su Džiungarijos Alatau. Kalnagūbrio ilgis – 250 km (driekiasi iš pietryčių į šiaurės vakarus), aukštis siekia 4359 m.

Kalnai sudaryti iš kristalinių ir metamorfinių uolienų, būdingas alpinis kraštovaizdis. Plyti kalnų stepės (iki 1800 m), eglių miškai (1800–2800 m), kalnų pievos ir uolynai (>2800 m). Yra ~50 ledynų. Vakaruose telkšo Sajramo ežeras.

## Šaltiniai
Projekcija (geometrija)

**Projekcija** geometrijoje tai atvaizdis P\colon A\to A iš erdvės A į jos poerdvį, toks, kad P\circ P=P. Kitais žodžiais tariant, pakartotinai atlikus projekcijos operaciją, galutinis rezultatas lieka nepakitęs: P(P(a))=P(a)\quad \forall a\in A.

Projekcijos plačiai naudojamos mene, architektūroje, kartografijoje, braižyboje.

Projekcijos sąvoka atsiranda euklidinėje geometrijoje, nurodant trečiojo matmens euklidinėje erdvėje projekciją į joje esančią plokštumą. Išskiriamos dvi pagrindinės šio tipo projekcijos:
* Centrinė projekcija
* Lygiagrečioji projekcija

Pagal lygiagrečiąsias projekcijas yra sudaromi pagrindiniai projektų brėžiniai.

## Taip pat skaitykite
* Kartografinė projekcija

## Šaltiniai
Projekcija

**Projekcija** gali reikšti:

* Projekcija (geometrija) – Erdvės projekcija į jos poerdvį.
* Projekcija (tiesinė algebra) – tiesinės algebros terminas.
* Psichologinė projekcija – psichoanalizės sąvoka.
* Kartografinė projekcija – būdas atvaizduoti geografinį tinklą plokštumoje.
* Galios projekcija – apibrėžia valstybės gebėjimą tiesiogine ar netiesiogine karine jėga paveikti užsienio subjektus.
Vartų linijos technologija

**Vartų linijos technologija** () padeda futbolo teisėjams nustatyti, ar buvo įmuštas įvartis. Technologijos pagalba iš karto tiksliai nustatoma, ar kamuolys kirto vartų liniją.

2012 m. liepos 5 d. Tarptautinė futbolo asociacijų valdyba oficialiai patvirtino vartų linijos technologijos naudojimą. Tų metų pabaigoje FIFA patvirtino šios technologijos naudojimą 2014 m. FIFA Pasaulio futbolo klubų taurės rungtynėse. Nuo 2013 m. šią technologiją naudoja JAV Major League Soccer lyga.

Pirmą kartą tarptautinio lygio varžybose ši technologija bus naudojama XX pasaulio futbolo čempionate Brazilijoje. Įranga bus įrengta visuose 12 stadionų. Kiekviename jų bus įrengtos 14 vaizdo kamerų, fiksuosiančių kamuolio judėjimą. Įvartis bus matuojamas kelių milimetrų tikslumu. Teisėjai gaus pranešimą apie įvartį mažiau nei per vieną sekundę.

## Šaltiniai
Piotras Goriunovas

**Piotras Goriunovas** (, 1902–1943) – tarybinis rusų ginklų konstruktorius.

## Biografija
P. Goriunovas gimė 1902 m. Kamenkos kaime Kolomnos apskrityje (Maskvos gubernija, Rusija), valstiečių šeimoje.

Baigęs tris pradinės parapijinės mokyklos klases ėmė dirbti šaltkalviu Kolomnos garvežių gamykloje. 1918 m. pašauktas į tarnybą Raudonojoje Armijoje.
1923 m., po demobilizacijos, Goriunovas grįžo į Kolomnos garvežių gamyklą, kur toliau dirbo šaltkalviu.

1930 m. žiemą į gamyklą atvyko Kovrovo ginklų ir kulkosvaidžių gamyklos karinis atstovas. Su juo susitikęs Goriunovas pasakė turįs svajonę patobulinti Maksimo kulkosvaidį. Atstovas užsirašė Goriunovo duomenis, ir netrukus Goriunovas buvo pakviestas dirbti naujoje vietoje. Tų pačių 1930 m. kovą P. Goriunovas persikėlė į Kovrovą, kur ėmė dirbti šaltkalvių montuotoju.

Nuo 1931 m. gruodžio Goriunovas dirbo gamyklos konstruktorių biure, kuriam vadovavo garsus mokslininkas ir ginklų konstruktorius Vladimiras Fiodorovas, techniku. Po dvejų metų jis perėjo dirbti šaltkalviu derintoju į Kovrovo gamyklos Naujų konstrukcijų ir standartizacijos biuro bandomąsias dirbtuves. Čia dirbo vadovaujamas konstruktoriaus ginklininko V. Degtiariovo, dalyvavo kuriant naujus automatinius šaulių ginklus.

Nuo 1934 m. P. Goriunovas dirbo bandomosiose dirbtuvėse kartu su sūnėnu šaltkalviu derintoju Michailu Goriunovu (1912–1991), kuris atsikėlė iš Kolomnos dirbti Kovrove. Buvo sukurta darbo grupė, kurią sudarė Piotras ir Michailas Goriunovai bei patyręs meistras Vasilijus Voronkovas (1899–1976). Ši grupė, padedama Kovrovo gamyklos bandomųjų darbų cecho darbininkų, per trumpą laiko tarpą sukūrė originalų rankinį kulkosvaidį GVG (), pavadintą pagal pirmąsias konstruktorių pavardžių raides.

Mirė 1943 m. gruodžio 23 d., palaidotas Kovrove.

## Sukurti ginklai
1943 m. birželio 16 d. TSRS Valstybinio gynybos komiteto nutarimu Nr. 3575 7,62 mm 1943 m. modelio Goriunovo sistemos stovinis kulkosvaidis (SG-43) su Degtiariovo ratiniu stovu buvo priimtas į Raudonosios Armijos ginkluotę. Šis kulkosvaidis – patobulintas GVG variantas.

## Apdovanojimai
* Garbės ženklo ordinas (1942 m.)
* Darbo raudonosios vėliavos ordinas (1943 m.)
* Pirmo laipsnio Stalino premija (1946 m., po mirties)
Vidinė Goco jūra

**Vidinė Goco jūra**, kartais vadinama **Kaura** () – sūraus vandens lagūna Goco saloje, su Viduržemio jūra sujungta siauru kanalu, kurį suformavo natūrali gamtinė arka.

Greičiausiai lagūna susidarė tuomet, kai įgriuvo dėl sprūdžių kalkakmenio uolienose susidariusio jūros urvo lubos.

Vienoje jos pusėje yra laiptuotas akmeningas paplūdimys su keletu žvejų trobelių. Pati lagūna ganėtinai sekli, jos dugnas nusėtas žvirgždu ir akmenimis. Plaukiant tuneliu link atviros jūros, jo dugnas pamažu laiptuotai žemėja kol prie išėjimo pasiekia 35 m gylį.

Šiuo tuneliu turistai valtimis plukdomi pažiūrėti netoliese esančių klifų ir kitų žymių objektų, kaip antai Grybo uolos ar kitos didžiulės uolinės arkos, vadinamos Žydruoju Langu, stūksančios šalimais klifų.

## Nuorodos
* Maltos turizmo informacijos svetainė
Gudža

**Gudža** () – miestelis pietryčių Maltoje. Gyventojų 2946 (2011 m. duomenys). Miestelis įsikūręs ant nedidelės kalvos, į pietus nuo Valetos, prie pat Maltos tarptautinio oro uosto.

Yra rūmai *Palazzo Bettina*, parapijos bažnyčia, keletas koplytėlių.

## Žymūs žmonės
* Girolamo Cassar (apie 1520–1586/1592), maltiečių architektas ir karo inžinierius

## Sportas
### Futbolas
* Gudja United FC, futbolo klubas veikiantis nuo 1945 m.

## Nuorodos
* Gudja Local council 
* Gudja Parish
Artušas

**Artušas** (, , ) – miestas Kinijos Liaudies Respublikoje, vakarų Sindziange, Kyzylsu kirgizų autonominės prefektūros centras. Įsikūręs Tarimo baseino šiaurės rytuose, į pietus nuo Tianšanio kalnų. Miestą pasiekia Pietų Sindziango geležinkelis (Urumčis–Kašgaras). Verčiamasi daugiausia žemės ūkiu (medvilnės, vynuogių auginimas, avininkystė).

Dauguma gyventojų kirgizai ir uigūrai (artušai).

## Apskritis

Artušo apskritis sudaryta 1943 m. Ji apima 15 509 km² plotą, 2000 m. joje gyveno 194 tūkst. žmonių.
Hierarchical Data Format

**Hierarchical Data Format (HDF, HDF4, HDF5)** – hierarchinis duomenų formatas – failų formatų bei atvirojo kodo taikomųjų bibliotekų visuma, skirta išsaugoti ir atgaminti didelius skaitmeninės informacijos kiekius.

HDF yra palaikomas daugelio programinių platformų – Java, MATLAB, Octave, IDL, Python, C/C++, Fortran.

HDF4, senesnis formatas, nors ir turi nemažai apribojimų, dar yra aktyviai palaikomas jos kūrėjų, HDF Group.

HDF5 formatas yra panašus į failų sistemos formatą. Juo saugomi tiek duomenys, tiek metaduomenys. Indeksavimui naudojamos B-medžio tipo struktūros, todėl prieiga prie duomenų yra greitesnė nei tradicinėse SQL duomenų bazėse.

Naujausia versija yra HDF5, bibliotekų versija 5-1.8.15 (2015.05.15).

## Nuorodos

* HDF Group oficiali svetainė
* HDF5 formatas ir API
Pusryčių klubas

**Pusryčių klubas** () – 1985 m. amerikiečių komedinė drama.

## Siužetas

Penki skirtingų asmenybių paaugliai už savo nusižengimus privalo praleisti visą šeštadienį mokyklos bibliotekoje. Filme rodomas jų tarpusavio bendravimas ir nuotykiai tuščioje mokykloje, per kuriuos jaunuoliai po truputį pradeda suprasti, kad vis dėl to nėra tokie jau skirtingi bei juos sieja kažkas bendro.

## Aktoriai

* Emilio Estevez – Endriu „Endis“ Klarkas
* Paul Gleason – Ričardas „Dikas“ Vernonas (mokyklos direktorius)
* Anthony Michael Hall – Brajanas Džonsonas
* Judd Nelson – Džonas Benderis
* Molly Ringwald – Kleir Stendiš
* Ally Sheedy – Alison Reinolds
* John Kapelos – Karlas Rydas (mokyklos valytojas)

## Sėkmė

Filmas tapo populiarus ir visame pasaulyje uždirbo 51,5 mln. JAV dolerių, kas buvo milžiniška sėkmė palyginus su gan mažu (1 mln. JAV dolerių) biudžetu.

2005 m. filmo 20-mečio proga per MTV filmų apdovanojimus buvo įteiktas „sidabrinio kibirėlio“ () apdovanojimas.

## Muzika

### „Simple Minds“ daina
Filmo pradžioje ir pabaigoje skambėjo škotų grupės „Simple Minds“ singlas „Don’t You (Forget About Me)“, kuris filmo dėka JAV Billboard Hot 100 pakilo į 1-ą vietą ir tapo pasauliniu hitu.

### Garso takelis
**The Breakfast Club: Original Motion Picture Soundtrack** albumas buvo išleistas iškart po filmo pasirodymo, 1985 m. vasario 19 d.

# „Don’t You (Forget About Me)“ (4:21) – Simple Minds
# „Waiting“ (4:39) – Elizabeth Daily
# „Fire in the Twilight“ (3:52) – Wang Chung
# „I’m the Dude“ (2:10) – Keith Forsey
# „Heart Too Hot to Hold“ (4:25) – Jesse Johnson & Stephanie Spruill
# „Dream Montage“ (2:39) – Garry Chang
# „We Are Not Alone“ (3:38) – Karla DeVito
# „Raggae“ (3:08) – Keith Forsey
# „Didn’t I Tell You“ (4:47) – Joyce Kennedy
# „Love Theme“ (4:28) – Keith Forsey

## Šaltiniai
Tooji

**Touraj Keshtkar** (, žinomas kaip **Tooji**; g. 1987 m. gegužės 26 d.) – Norvegijos ir Irano dainininkas, modelis ir televizijos laidų vedėjas.

Atlikėjas yra gimęs Širaze, Irane, tačiau vienerių persikėlė į Norvegiją. Būdamas 16 metų pradėjo modelio karjerą, o vėliau dirbo MTV kanale Norvegijoje. 2008 metais Tooji įrašė pirmąją dainą „Swan Song“, kurį atnešė jam populiarumą Norvegijoje.

Jis laimėjo *Melodi Grand Prix 2012* konkursą ir buvo išrinktas atstovauti Norvegijai 2012 m. Eurovizijos dainų konkurse su daina „Stay“ (). Konkurso finale Tooji užėmė paskutinę vietą su 7 taškais.

2012 metais *Melodifestivalen 2012* finale paskelbė Norvegijos žiuri balsus. Per 2013 m. Eurovizijos finalą pristatė Norvegijos balsus.

## Diskografija

### Singlai
* 2008 – Swan Song
* 2012 – Stay
* 2012 – If It Wasn’t For You

## Nuorodos
* Apie Tooji svetainėje ''eurovision.tv''

|-
Luka (Malta)

**Luka** () – miestelis pietryčių Maltoje. Tai senas, ir, kaip šiam kraštui būdinga, tankiai apgyvendintas miestelis, kuriame 2005 m. gyveno 6072 gyventojai. Pagrindinėje miestelio aikštėje stovi bažnyčia, dedikuota apaštalui Andriejui.

Čia įsikūręs Maltos tarptautinis oro uostas.

## Istorija

Popiežiaus Urbono VIII išduotu dekretu, Luka įkurta 1634 m. gegužės 15 d., ją atskyrus nuo Gudžos. 1592 m. kaime siautė buboninis maras, kuris tuo metu užklupo visus Maltos gyventojus ir daugumą jų pražudė.

1850 m. Lukos kaimą užklupo kita tragedija – choleros epidemija, nusinešusi 13 žmonių gyvybes. Šioms tragedijoms atminti įrengtos kapinės.

Antrojo pasaulinio karo metu Lukoje buvo įkurta Britų Karališkųjų oro pajėgų bazė, kuri vėliau performuota į civilinį oro uostą. Karo metu didelė dalis miestelio buvo sugriauta, nukentėjo nemaža dalis gyventojų.

## Sportas
* Luqa Saint Andrew's FC futbolo klubas

## Žymūs žmonės
* Michelangelo Sapiano (1826–1912), įžymus laikrodžių surinkėjas ir išradėjas

## Šaltiniai
Kausija

**Kausija** () – senovės makedonų plokščia kepurė. 

Kausijas nešiojo helenizmo laikais, nors gali būti, kad jos paplitusios dar iki Aleksandro Makedoniečio.. Vėliau šias kepures kaip apsaugą nuo saulės nešiojo skurdieji Romos gyventojų sluoksnių atstovai. 

Kausijų atvaizdai aptinkami skulptūrose ir monetose nuo Viduržemio jūros regiono iki Graikų-baktrų karalystės ir s šiaurės vakarų Indijoje. Persai makedonus vadino *Yaunã Takabara* ('Graikai su skrybėlėmis, kurios atrodo kaip skydai'), manoma, kad tai atkreiptas dėmesys į makedonų kausijas.

Manoma, kad šiuolaikiniai kausijų palikuonys yra pakoliai – labai panašios Afganistano kalnų rajonuose vyrų nešiojamos kepurės.

## Šaltiniai
Ryzenčnauceris

**Ryzenčnauceris** () – šunų veislė. Pagal FCI klasifikaciją priklauso II grupei (pinčeriai ir šnauceriai, molosiniai šunys, Šveicarijos zenenhundai ir kitos veislės), 1 sekcijai (pinčeriai ir šnauceriai).

Tai yra didžiausias šuo iš šnaucerių – mažesni yra standartinis šnauceris ir miniatiūrinis šnauceris.

## Naudojimas

Ryzenčnauceriai pradžioje buvo veisiami ūkininkų ūkių priežiūrai, gyvulių ir namų apsaugai. Vėliau išpopuliarėjo tarp miesto gyventojų ir tapo sarginiu šuniu fabrikams ir įvairioms pramonės įmonėms. Iki pat I pasaulinio karo šie šunys nebuvo populiarūs toliau nuo Bavarijos, tačiau šio ir II pasaulinio karo metu tapo kariniais šunimis.

Šiais laikais šie šunys dalyvauja įvairiose šunų sporto varžybose, taip pat juos naudoja policija.

## Išvaizda

Šie šunys turi tankų kailį, apsaugantį juos nuo blogų oro sąlygų bei įvairių kenkėjų. Ryzenčnauceriai būna dviejų spalvų – visiškai juodi arba šviesiai pilkos spalvos. Kur tai legalu, šiems šunims apkarpo ausis ir uodegą. Kaip ir kiti šnauceriai, jie turi aiškią barzdą ir antakius.

## Sveikata

Dėl tokio tankaus kailio jį dažnai reikia prižiūrėti. Kas dvi ar keturias savaites privalu išvalyti kailį ir gerai iššukuoti ar tiesiog apkirpti. Kai kurie ryzenčnauceriai gali būti alergiški šampūnui.

Gali pasitaikyti sąnarių ar klubų displazijos. Šie šunys susiduria ir su akių ligomis, tokiomis kaip glaukoma, katarakta ar tinklainės displazija. Ryzenčnauceriams būna ir įvairių odos ligų – plaukų netekimas, vitiligo ar odos vėžys. Būna ir neoplazmos atvejų.

Dažniausia šių šunų mirties priežastimi būna limfoma ir plaučių vėžys.

## Išnašos


## Nuorodos

* JAV Ryzenčnaucerių klubas
Pakolis

**Pakolis** (), *afganų kepurė* – minkšta, apvali, plokščiu viršumi kepurė. Paprastai vilnonė ir žemės spalvos – ruda, juoda, pilka, gelsva ar raudonrudė (dažyta graikinio riešutmedžio dažais). Prieš užsidedant ant galvos primena maišelį apvaliu plokščiu dugnu. Užsidėjus pakolį šonai užraitojami viršun, kur sudaro storą žiedą. Taip suformuotas pakolis ant galvos laikosi panašiai kaip beretė. Pakoliai yra būdinga afganų, pvz., puštūnų, nuristaniečių ir kitų, aprangos dalis.

## Aprašas
Šiomis dienomis pakoliai visame pasaulyje laikomi neatskiriama afganų kultūros dalimi. 

Manoma, kad šios kepurės atsirado Afganistane, tačiau jų pirmtakės galbūt buvo labai panašios į senovės makedonų kausijas. Šiaurrytinių puštūnų genčių tarpe pakoliai išpopuliarėjo XX a. pradžioje. Jas nešioja ir Badachšano tadžikai, taip pat Gilgito-Baltistano (Pakistane) bei kai kurių šiaurinių Indijos sričių (Džamu ir Kašmyro) gyventojai. 

Kepurės pagrindas pirmiausia susiuvamas, kad sudarytų cilindrą, apie 30 cm ar ilgesnį. Prie vieno cilindro galo prisiuvamas apvalus tokio paties audeklo diskas, šiek tiek didesnio skersmens nei cilindras. Tada vilnonis cilindras išverčiamas ir prie jo prisiuvamas apvalus vilnonis diskas. Cilindrą užraitojus aukštyn plokščiasis viršus šiek tiek išsikiša už užraitytosios dalies ir primena siaurus brylius. 
Visos afganų kepurės, skirtingai nuo kitų šalių kepurių (pvz., skrybėlių), yra bebrylės. Taip yra todėl, kad musulmonai meldžiasi su uždėtomis kepurėmis. Kepurių bryliai trukdytų meldžiantis prigulti kniūbstiems. Siauručiai pakolių bryliai tam netrukdo. 

Gilgite-Baltistane labiau paplitę balti pakoliai. Kartais šio krašto pakolių priekyje ar šone nešiojamos įsmeigtos povo plunksnos. Tamsiai mėlynos ar žalios povo plunksnos balto pakolio fone patraukia akį.

Vilnoniai pakoliai yra daugiau šalto oro kepurės. Kai oras žvarbus, Nuristane kepurės cilindrinę dalį atraitoja ir patempia žemyn, kad uždengtų ausis, panašiai kaip slidininko kepurei. 
Afganų karo vadas Achmadas Šachas Masudas nuotraukose dažnai būdavo su pakoliu. 

## Nuorodos
FITS

**FITS – Flexible Image Transport System** – lanksti vaizdų perdavimo (saugojimo) sistema. Tai yra vaizdų, duomenų ir metaduomenų saugojimo failuose standartas, pradėtas kurti dar 1981 metais. Paskutinė standarto versija yra FITS 3.0 (2009 liepa). Plačiausiai jis yra naudojamas informacijos saugojimui astronomijoje.

Metaduomenys yra saugomi ASCII formoje, tekstiniame pavidale, eilutėmis po 80 simbolių. Po jų eina duomenų blokai.
Nors pradžioje šis formatas buvo skirtas vien vaizdams, vėliau jis buvo išplėstas lentelių bei kitų duomenų saugojimui.

FITS palaikymas realizuotas daugybei programavimo kalbų: C/C++, IDL, Fortran, Python, Java ir kitose.

## Nuorodos

* NASA svetainė skirta FITS formatui
* CFITSIO – FITS biblioteka C kalboje.
* DS9 – FITS formato vaizdų peržiūros programa.

Kategorija :Failų formatai